《百一诗 一》
两汉·应璩

下流不可处。
君子慎厥初。
名高不宿着。
易用受侵诬。
前者隳官去。
有人适我闾。
田家无所有。
酌醴焚枯鱼。
问我何功德。
三入承明庐。
所占于此土。
是谓仁智居。
文章不经国。
筐箧无尺书。
用等称才学。
往往见叹誉。
避席跪自陈。
贱子实空虚。
宋人遇周客。
惭媿靡所如。

作者简介：（191—252）三国魏汝南人，字休琏。应场弟。博学，以文章显，善为书记。魏文帝、明帝时，历官散骑常侍。齐王曹芳立，稍迁侍中、大将军长史。曹爽执政，多违法度，璩以诗讽之，多切时要。复为侍中，典著作。今存《百一诗》数篇，有辑本《应休琏集》。